**ESCALA DE TÉCNICOS FACULTATIVOS, ESPECIALIDADE DE FISIOTERAPIA (SUBGRUPO A2). DOG Núm. 211, de 6 de novembro de 2019.**

A) Parte xeral.

1. A Constitución española de 1978: título preliminar, título I artigo 10, 14, 23, capítulo IV e capítulo V e título VIII.

2. O Estatuto de autonomía de Galicia. Título I, título II e título III da Lei orgánica 1/1981, do 6 de abril, do Estatuto de autonomía para Galicia.

3. Lei 39/2015, do 1 de outubro, do procedemento administrativo común das administracións públicas: título III, título IV capítulo I e capítulo IV e o título V.

4. Lei 4/2019, do 17 de xullo, da administración dixital de Galicia, título preliminar, título I, capítulo I.

5. Lei 40/2015, do 1 de outubro, de réxime xurídico do sector público, título preliminar, capítulos III e IV.

6. Lei 16/2010, do 17 de decembro, de organización e funcionamento da Administración xeral e do sector público autonómico: título preliminar, título I.

7. Lei 2/2015, do 29 de abril, do emprego público de Galicia: título III, título VI capítulos III e IV e título VIII.

8. Lei orgánica 3/2018, do 5 de decembro, de protección de datos persoais e garantía dos dereitos dixitais: título I, título II, título III e título VIII.

9. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade: título preliminar e título I. E o título I da Lei orgánica 1/2004, do 28 de decembro, de medidas de protección integral contra a violencia de xénero.

10. Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social: título preliminar e título I.

11. Lei 1/2016, do 18 de xaneiro, de transparencia e bo goberno: título preliminar e título I.

**B) Parte específica.**

1. Demografía sanitaria. Indicadores demográficos e a súa utilidade para o traballo: natalidade, fecundidade, mortalidade, migracións, crecemento vexetativo.

2. Saúde pública: concepto. Saúde e enfermidade: concepto. Indicadores de saúde por idade e sexo: morbilidade, mortalidade, letalidade e esperanza de vida. Principais proble mas de saúde na poboación galega actual. Elementos de priorización: magnitude, transcendencia, vulnerabilidade e custo.

3. Sistemas de información utilizados en atención primaria e atención especializada: historia clínica. Rexistros específicos de actividade en atención primaria e atención especializada. Informe á alta. Clasificacións internacionais de problemas de saúde (CIAP, CIE-10, NANDA): características xerais.

4. Discapacidade e dependencia. Escalas de valoración. Obxectivos.

5. Cinesioloxía: eixes e planos do corpo. Movementos articulares elementais. Goniometría articular: concepto, rexistro, técnicas goniométricas e amplitudes articulares dos MM.SS. MM.II. e columna vertebral. Valoración muscular: principios xerais, sistemas de gradación, técnica de valoración muscular.

6. Fisioterapia respiratoria. Valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico nas patoloxías máis frecuentes: EPOC e asma. Cirurxía cardiorrespiratoria e outras cirurxías.

7. Fisioterapia en pacientes críticos. Valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico: pacientes na UCI. Parada cardiorrespiratoria. Obstrución da vía aérea. Reanimación cardiopulmonar básica.

8. Fisioterapia nas alteracións traumatolóxicas. Valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico nas patoloxías máis frecuentes. Fisioterapia no deporte: técnicas e métodos de tratamento fisioterapéutico nas patoloxías máis frecuentes.

9. Fisioterapia nas alteracións osteoarticulares e de partes brandas. Alxias crónicas. Valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico nas patoloxías máis frecuentes.

10. Fisioterapia nas malformacións conxénitas. Valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico nas patoloxías máis frecuentes.

11. Fisioterapia nas alteracións reumatolóxicas. Valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico nas patoloxías máis frecuentes: artropatías inflamatorias, reumatismos dexenerativos, periartrite escápuloumeral.

12. Fisioterapia nas alteracións do sistema nervioso central: valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico nas patoloxías máis frecuentes do sistema nervioso central: síndromes neurolóxicos, lesións da médula espiñal, lesións cerebrais.

13. Fisioterapia nas alteracións do sistema nervioso periférico: valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico nas afeccións máis frecuentes: poliomielite anterior aguda, lesións do plexo braquial e membro inferior, parálises periféricas tronculares.

14. Fisioterapia nas alteracións do desenvolvemento psicomotor infantil: valoración, e actividades de promoción e prevención. Valoración, diagnóstico de fisioterapia e métodos de tratamento fisioterapéutico da parálise cerebral (PC), valoración dos trastornos motores e dos trastornos asociados. Educación terapéutica na PC.

15. Fisioterapia en xeriatría e xerontoloxía: valoración, diagnóstico de fisioterapia e obxectivos fisioterápicos, escalas de actividades da vida diaria (AVD), actividades de prevención de caídas e outros riscos. Promoción da saúde. Programas de revitalización e exercicio terapéutico.

16. Fisioterapia nas enfermidades neurodexenerativas; valoración, diagnóstico de fisioterapia, obxectivos fisioterápicos e métodos de tratamento fisioterapéutico.

17. Fisioterapia no adulto. Proceso de fisioterapia en pacientes con hipertensión (HTA), diabetes, obesidade e risco cardiovascular. Fisioterapia nas alteracións do chan pélvico.

18. Fisioterapia nas alteracións do sistema vascular periférico. Valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico. Paciente amputado.

19. Fisioterapia nas alteracións da aliñación vertebral. Valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico.

20. Fisioterapia nas alxias vertebrais. Valoración, diagnóstico de fisioterapia e obxectivos fisioterápicos. Técnicas e métodos de tratamento fisioterapéutico. Escola de costas: hixiene postural e prevención.

21. Cinesiterapia: concepto e modalidades. Principios xerais, indicacións e contraindicacións. Cinesiterapia pasiva e activa. Definición e tipos. Exercicio terapéutico. Efectos terapéuticos, indicacións e contraindicacións.

22. Electroterapia: concepto, indicacións e contraindicacións. Clasificación das correntes eléctricas máis utilizadas en fisioterapia. Axuste entre o aparello de electroterapia e o paciente: factores que se van valorar. Normas de seguridade no manexo de aparellos de electroterapia. Técnicas electroterápicas con correntes de baixa, media e alta frecuencia. Indicacións terapéuticas e contraindicacións.

23. Ultrasonoterapia, laserterapia, magnetoterapia. Indicacións terapéuticas e contraindicacións. Técnicas de aplicación.

24. Masoterapia. Concepto, indicacións e contraindicacións. Efectos terapéuticos. Técnicas de masoterapia e manobras fundamentais: rozamento, fricción, presión, amasadura, vibración e percusión.

25. Técnicas especiais de masoterapia: masaxe transversa profunda, drenaxe linfática manual e masaxe do tecido conxuntivo: efectos fisiolóxicos e terapéuticos, técnicas específicas, indicacións e contraindicacións.

26. Mecanoterapia: concepto, indicacións e contraindicacións. Equipamentos especiais: aparellos de tracción, bicicleta cinética, mesa de man, espaleiras , escaleiras, ramplas, escaleiras de dedos, táboa de Boheler: utilidades e aplicacións.

27. Avaliación da marcha normal e patolóxica. Reeducación nas diferentes patoloxías. Axudas técnicas para a marcha.

28. A vendaxe funcional e neuromuscular: concepto e aplicacións. Métodos. Indicacións e contraindicacións